**คู่มือแนะนำแนวทางในการเขียนโครงร่างการวิจัย**

แบบเอกสารที่ MF 09

(ใส่หมายเลขหน้าด้านบนส่วนกลางกระดาษทุกแผ่น)

1. ***ชื่อโครงการ (ชื่อภาษาไทยและภาษาอังกฤษ)***

ประโยคหรือข้อความสั้น ๆ บ่งถึงลักษณะหรือหัวข้อของงานวิจัยที่จะทำ

1. ***สาขาวิชาที่ทำการวิจัย***

สาขาวิชาทางพรีคลินิกหรือทางคลินิก สาขาวิชาย่อย เช่น อายุรศาสตร์ ฯลฯ

1. ***ผู้วิจัยและผู้วิจัยร่วม***

เขียนรายละเอียด ชื่อ ตำแหน่ง สถานที่ทำงาน สถานที่ที่จะติดต่อได้โดย ผลงานที่เคยตีพิมพ์

หรืองานวิจัยที่เคยมีส่วนเกี่ยวข้อง เพื่อให้ผู้ประเมินทราบถึงประสบการณ์ของผู้วิจัย และให้แนบใบ

ประวัติของผู้วิจัย และผู้ร่วมวิจัยทุกคน

1. ***ปีงบประมาณที่ทำการวิจัย***
2. ***สถานที่ทำการวิจัย***
3. ***ความสำคัญของปัญหาที่จะการวิจัย***

สรุปขนาดและลักษณะของปัญหาที่ทำให้เกิดความสนใจทำการวิจัยเรื่องนั้น ข้อมูลพื้นฐาน

กับสถานการณ์ หรือสภาพแวดล้อม ที่เกี่ยวข้องกับการวิจัย เพื่อให้ผู้พิจารณาสามารถเข้าใจสภาวะทำ

ให้เกิดปัญหานั้นได้ โดยมีตัวเลขและหลักฐานอ้างอิงที่มีความน่าเชื่อถือ

1. ***วัตถุประสงค์ของการวิจัย***

แจ้งวัตถุประสงค์ของการวิจัยเพื่อให้พิจารณาเข้าใจว่า คำถามของการวิจัยคืออะไร และการ

วิจัยจะตอบคำถามได้อย่างไร ถ้ามีวัตถุประสงค์ของการวิจัยหลายข้อ ควรระบุว่าข้อใดเป็นวัตถุประสงค์หลัก และข้อใดเป็นวัตถุประสงค์รอง

1. ***ประโยชน์ที่จะได้จากการวิจัย***

ชี้แจงว่าผลการวิจัยจะสามารถนำไปใช้ในการแก้ปัญหาหรือมีส่วนในการแก้ปัญหาอย่างไร

1. ***การรวบรวมรายงานที่เกี่ยวข้องกับการวิจัยที่จะกระทำ***

การรวบรวมรายงานที่เกี่ยวข้องกับการวิจัยให้ครบถ้วน และนำมาสรุปให้ได้ใจความ เพื่อดู

ว่างานวิจัยที่จะทำมีผู้ทำมามากน้อยเพียงใด งานวิจัยที่กระทำจะเพิ่มความรู้เดิมได้อย่างไร โดยจะต้อง

สรุปจากรายงานของการวิจัยในเรื่องนั้นที่ผู้รายงานไว้ก่อนแล้ว พร้อมเอกสารอ้างอิง

1. ***แบบแผนการวิจัย***

แบบแผนการวิจัย ควรเลือกให้เหมาะสมกับคำถามการวิจัย มีความเชื่อถือได้และอยู่ในขีด

ความสามารถที่ผู้วิจัยจะกระทำได้ เช่น การวิจัยแบบพรรณนา (Descriptive) หรือ Randomized controlled trial เป็นต้น

1. ***ลักษณะตัวอย่างหรือประชากรที่ทำการศึกษา***

*ประชากรเป้าหมาย*

รายละเอียดเกี่ยวกับประชากรเป้าหมายที่จะทำการศึกษาว่าเป็นใคร เช่น เด็กนักเรียนใน

กรุงเทพฯ ซึ่งควรเป็นประชากรกลุ่มเดียวกับที่นำผลการวิจัยไปใช้

*การเลือกตัวอย่าง*

แบบเอกสารที่ MF 09

กำหนดวิธีและหลักเกณฑ์ในการเลือกตัวอย่างจากประชากรเป้าหมายให้ชัดเจน

*ขนาดตัวอย่าง*

ข้อมูลเบื้องต้นจากการศึกษาของผู้อื่น เกี่ยวกับอุบัติการณ์ (Incidence) หรือความชุก (Prevalence) หรือความแตกต่างระหว่างกลุ่ม (ใส่หมายเลขอ้างอิงด้วย) สามารถนำมาคำนวณขนาดตัวอย่างที่เหมาะสมในการวิจัยได้ การปรึกษากับนักสถิติก่อนที่จะทำการวิจัยจะสามารถแก้ปัญหาเกี่ยวกับขนาดตัวอย่างที่มากหรือน้อยเกินไปล่วงหน้า เพื่อให้งานวิจัยสามารถรกระทำได้และมีคุณภาพดี

1. ***วิธีดำเนินการวิจัย***

การแบ่งกลุ่มเพื่อทำการศึกษา ทำอย่างไร การดำเนินการวิจัยระบุว่าจะทำอย่างไร ใครทำ

อะไร ทำกับใคร ที่ไหนบ้าง

*การวัดผลทางการวิจัย*

* + - ให้คำจำกัดความของตัววัด เช่น อัตราการเกิดโรค
    - เครื่องมือที่ใช้วัด ระบุว่าคืออะไร มีความเชื่อถือได้แค่ไหน มีการทดสอบความเชื่อถือได้ของเครื่องมือย่างไร เช่น แบบสอบถาม ควรระบุวิธีการทดสอบ และการใช้แบบสอบถามไว้ด้วย

1. ***การเก็บรวบรวมข้อมูล***

วิธีการเก็บและบันทึกข้อมูลจะกระทำอย่างไร จะต้องใช้อุปกรณ์ช่วยเหลืออะไรบ้างนำเสนอ

แบบฟอร์มเก็บข้อมูล (ถ้ามี) ถ้าเป็นแบบเก็บข้อมูลจากทะเบียนประวัติต้องมีใบขออนุญาตจากผู้อำนวยการโรงพยาบาลด้วย

1. ***การวิเคราะห์***

ระบุวิธีวิเคราะห์ข้อมูลจะใช้สถิติชนิดใด อุปกรณ์ที่จะใช้ในการวิเคราะห์ทางสถิติ

1. ***ปัญหาด้านจริยธรรม***

ระบุ ผลดี และผลเสีย ที่อาจเกิดต่ออาสาสมัครที่เข้าร่วมโครงการวิจัย การวางแผนแก้ไขปัญหาที่

อาจเกิดขึ้น การขอความยินยอมจากอาสาสมัครเป็นลายลักษณ์อักษร

1. ***ระยะเวลาในการวิจัย และการบริหารจัดการ***

การจัดเวลาในการวิจัย ควรระบุเวลาการทำงานแต่ละขั้นตอนว่าจะเริ่มต้นและเสร็จสิ้นเมื่อใด

* + - การเตรียมข้อมูลเบื้องต้น
    - ระยะเวลาดำเนินการวิจัย
    - ระยะเวลารวบรวมและวิเคราะห์ข้อมูล
    - ระยะเวลาการนำเสนอผลการวิจัย และการเขียนรายงานการวิจัย
    - บุคลากรที่จะใช้ในการวิจัยควรระบุว่ามีจำนวนเท่าใด ใครทำหน้าที่อะไร ใช้เวลาในการทำงานเกี่ยวข้องกับการวิจัยเท่าใด

1. ***งบประมาณในการวิจัย***

แบบเอกสารที่ MF 09

มีแหล่งที่มาของงบประมาณและจำแนกรายละเอียดของงบประมาณ เช่น

* + - ค่าใช้จ่ายด้านอุปกรณ์การวิจัย
    - ค่าใช้จ่ายด้านบุคลากร
    - ค่าเดินทาง
    - ค่าวิเคราะห์ข้อมูล
    - ค่าครุภัณฑ์
    - ค่าตีพิมพ์ผลการวิจัย
    - อื่นๆ
    - รวมงบประมาณ

1. ***เอกสารอ้างอิง***
2. ***ภาคผนวก***
   * + เอกสารที่เกี่ยวข้อง ซึ่งคิดว่าอาจจะเป็นประโยชน์ในการพิจารณาโครงการวิจัย
     + แบบฟอร์มเก็บข้อมูล
     + ประวัติผู้วิจัยและผู้ร่วมวิจัย